**Карпестата треперка** (науч. *Anthus spinoletta*) е мала врапчевидна птица од семејството на тресиопашките (*Motacillidae*), родот на треперките (*Anthus*); која се размножува во планините на јужна Европа и јужна, умерена Азија до Кина. Таа е птица преселница на кратки релации, селејќи се на влажните, ниски отворени простори зимно време. Оваа птица ја има во Македонија.

Опис
----

Како и повеќето треперки, и карпестата е незабележителна на земја со својата криптичка обоеност, претежно кафеавкава со посветли и потемни линии одозгора и кремава со темни линии одоздола. Нозете ѝ се темни, опашката бела и има долгнавест темен клун. 
Летно време има впечатливо перје за време на сезоната на парење - со розовикави гради, сива глава и светла линија над окото.

Подвидот на камената треперка (*Anthus petrosus*) *littoralis* лете е многу слична на карпестата треперка. Се разликуваат по пеењето, и по живеалиштето, дури и кога живеат во исти области. Карпестата треперка е многу поплашлива и веднаш бега напуштајќи го местото ако ѝ се приближуваш. Двата вида се преклопуваат во својата распространетост само во мала област во централна Азија.

Поведение
---------

Живеалиштето на карпестата треперка се тундрите, ливадите со висока трева, но и крајбрежјата. На планините живее до височини каде достига вечниот мраз.

Овој вид се храни со инсекти.

Огласувањето му е експлозивно *фит*, а песната содржи 5 блока од 6 ноти кои завршуваат со повторливи трилови.

Гнездото го прави длабоко скриено во високата растителност. Несе 4-5 јајца, во април или на почеток на мај, кои ги инкубира само женката 14-15 дена. Потоа обата родитела се грижат за пилињата.

Систематизација
---------------

Порано, како подвидови на карпестата треперка беа вклучени: камената треперка (*Anthus petrosus*) и американската треперка (*Anthus rubescens*) кои сега се издвоени како посебни видови.

Наводи
------

1. ↑  BirdLife International (2012). „*Anthus spinoletta*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  Per Alström & Krister Mild (1996). „The identification of Rock, Water and Buff-bellied Pipits". *Alula*. **2** (4): 161–175.
3. ↑  Per Alström & Krister Mild (1987). *Some notes on the taxonomy of the Water Pipit complex*. Proceedings of the 4th International Identification Meeting. Eilat: International Birdwatching Center. стр. 47–48.
4. ↑  V. V. Leonovich, G. V. Deminia & O. D. Veprintseva (1997). „On the taxonomy and phylogeny of pipits (Genus *Anthus*, Motacillidae, Aves) in Eurasia". *Biulleten Moskovskogo obshchestva ispytatelei prirody. Otdel biologicheskii* (руски). **102** (2): 14–22.
5. 1 2  R. Bijlsma (1977). „Voorkomen en oecologie van *Anthus spinoletta* en *A. s. littoralis* in de uiterwaarden van de Rijn bij Wageningen". *Limosa* (холандски). **50**: 127–136.
6. ↑  A. A. Nazarenko (1978). „On species validity of *Anthus rubescens* Tunstall (Aves: Motacillidae)". *Zoologicheskiy Zhurnal* (руски). **57**: 1743–1744.
7. ↑  George Sangster, Alan G. Knox, Andreas J. Helbig & David T. Parkin (2002). „Taxonomic recommendations for European Birds". *Ibis*. **144** (1): 153–159. doi:10.1046/j.0019-1019.2001.00026.x.CS1-одржување: повеќе имиња: список на автори (link)

Надворешни врски
----------------

|  |  |
| --- | --- |
| Ризница | „Карпеста треперка" на Ризницата ? |

|  |  |
| --- | --- |
|  | „Anthus spinoletta" на Викивидовите ? |

* Ageing and sexing (PDF; 3.3 MB) by Javier Blasco-Zumeta & Gerd-Michael Heinze Архивирано на 26 декември 2011 г.
* Avibase[*мртва врска*] Links in turn to Flckr Handguide